इलाहाबाद बैंक ने सावधि जमा पर ब्याज दरें बढ़ाईं  
बैंक ने एक साल से लेकर दो साल से कम अवधि की जमाओं पर ब्याज दर आधा प्रतिशत बढ़ाकर 9.5 प्रतिशत कर दी है।
सार्वजनिक क्षेत्र के इलाहाबाद बैंक ने 5 करोड़ रुपये से कम की सावधि जमाओं पर ब्याज दरें बढ़ाने की घोषणा की। बैंक ने एक साल से लेकर दो साल से कम अवधि की जमाओं पर ब्याज दर आधा प्रतिशत बढ़ाकर 9.5 प्रतिशत कर दी है।  नई दरें 5 सितंबर से प्रभावी होंगी। इलाहाबाद बैंक ने बंबई स्टॉक एक्सचेंज को दी गई जानकारी में बताया कि बैंक ने 5 करोड़ रुपये से कम राशि की सावधि जमाओं के लिए ब्याज दरें बढ़ाने का निर्णय किया है।